Ardo Kreek

Ardo Kreek (sündinud 7. augustil 1986) on eesti võrkpallur. 2004. aastast mängib ta Eesti võrkpallikoondises ja hooajast 2020/21 Prantsusmaa meistriliigaklubis Arago de Sete. Kreek liitus Eesti võrkpallikoondisega esmakordselt 2004. aastal ning tegi debüüdi samal aastal sõpruskohtumistes Venemaa Superliiga võistkonnaga Peterburi Baltika. Euroopa meistrivõistluste finaalturniiril on ta kuulunud koondise koosseisu kuuel korral (2009, 2011, 2015, 2017, 2019 ja 2021). Euroopa liiga on ta võitnud koondisega ühel korral (2016). 2021. aasta turniiril saadi kolmas koht. Kreek on kandnud koondises ka kapteni rolli. Kreegi esimene hooaeg Eesti meistriliiga tasemel oli 2003/04 hooajal 17-aastaselt Sylvester Tallinna ridades, kus ta mängis kolm hooaega. Klubiga võideti Eesti meistrivõistlustel üks hõbe- ja kaks pronksmedalit. Hooajaks 2006/07 vahetas Ardo klubi ning liitus Selver Tallinnaga, kus ta mängis kaks ja pool hooaega. Klubiga võideti kahel korral Schenker Liiga, tuldi Eesti meistriks ja võideti Eesti karikas. Kõigil hooaegadel osales klubi ka CEV Challenge Cupil, kus hooajal 2007/08 jõuti veerandfinaali. Teistel hooaegadel eelringist edasi ei pääsetud. Kolmanda hooaja (2008/09) esimesel poolel Selver Tallinnas saadi Eesti karikavõistlustel teine koht. Hooaja keskel vahetas Kreek klubi ning sai võimaluse liituda Prantsusmaa meistriliigaklubiga Rennes Volley 35, kus mängisid ka Eesti võrkpallikoondislased Sten Esna ja Pavel Kružajev. Klubi jõudis Prantsuse karikavõistlustel poolfinaali; Prantsusmaa meistriliiga lõpetati 11. kohaga. Ardo oli meeskonna üks põhimängijatest. Hooajaks 2009/10 liitus ta Poola meistriliigaklubiga Rzeszowi Resovia. Klubi osales ka CEV Meistrite liigas. Kreek sai meeskonnas väga vähe mänguaega ning vahetas hooaja keskel klubi ja liitus teise Poola meistriliigaklubiga Radomi Jadar, kes oli sel hetkel liigas eelviimasel (9.) kohal, kus lõpetati ka põhiturniiri lõppedes. Liigast üleminekumängudel suudeti võita Varssavi Politechnika meeskonda ning säilitada sellega koht Poola meistriliigas, kuid liiga survel loobuti sellest eelnimetatud võistkonna kasuks. Kreek võitles klubis mänguaja eest, kandes aeg-ajal vahetusmängija ning aeg-ajalt põhimängija rolli. Hooajaks 2010/11 vahetas ta klubi ja liitus Poola meistriliigaklubiga Varssavi Politechnika, kus ta mängis kaks hooaega. Esimesel hooajal osaleti Poola meistrivõistlustel, kus saadi 5. koht ja Poola karikavõistlustel, kus jäädi pidama veerandfinaalis. Teisel hooajal (2011/12) osales klubi CEV Challenge Cupil, kus finaalseeria kaotati otsustava kuldse geimiga ja teeniti teine koht. Poola meistrivõistlused lõpetati 8. kohaga. Ardo kuulus üldiselt meeskonna põhimängijate hulka. Hooajaks 2012/13 läks Ardo tagasi Prantsusmaa meistriliigasse ning liitus Pariisi Volleyga, kus ta mängis kaheksa hooaega. Esimesed neli hooaega oldi Prantsusmaa meistriliiga täielikus tipus, saades kolmel esimesel hooajal teine koht ning võites liiga hooajal 2015/16. Esimese hooaja (2012/13) teine koht Prantsusmaa meistriliigas tagas klubile järgmiseks hooajaks (2013/14) koha CEV Meistrite liiga alagrupiturniiril, kus play-offi ei pääsetud ja langeti CEV Cupi. CEV Cupil jõuti finaalseeriasse, kus omavahelised mängud Venemaa klubiga Nižni Novgorodi Gubernija jäid 1:1 viiki ning võitja otsustati kuldse geimiga. Kuldne geim võideti 15:11 ning Ardo Kreek ja Pariisi Volley krooniti Euroopa karikavõitjateks. Samal hooajal (2013/14) saadi Prantsusmaa karika- ja meistrivõistlustel teine koht. Kolmandal hooajal (2014/15) oli taas koht CEV Meistrite liiga alagrupiturniiril, kus loosi tahtel satuti väga tugevasse alagruppi ning play-offi ei pääsetud. Prantsusmaa meistrivõistlustel saadi kolmandat aastat järjest Tours Volley järel hõbemedal. Neljandal hooajal (2015/16) pääsu CEV Meistrite liigas alagrupiturniirilt play-offi taas ei tagatud, kuid pärast kolme hõbemedalit tuldi lõpuks ka Prantsusmaa meistriks. Kreek jätkas Pariisi Volleys ka viiendat hooaega (2016/17). CEV Meistrite liigas saadi alagrupis neljas koht ning edasipääsu play-offi ei tagatud. Prantsusmaa meistrivõistluste põhiturniir lõpetati neljanda kohaga ning Kreek oli põhiturniiri resultatiivseim keskblokeerija, kogudes 245 punkti. Veerandfinaalseerias tuli aga Ajaccio Volley paremust tunnistada ning meistrivõistluste lõppkohaks jäi seitsmes, millega kohta CEV Meistrite liigas ei kaasnenud. Kuuenda hooaja (2017/18) kohaliku meistriliiga play-offide eel sattus Pariisi Volley maksuskandaali ning kuigi algselt sooviti meeskond otsustavast faasist kõrvaldada, siis see otsus võeti tagasi. Prantsusmaa meistrivõistlustel jõuti välja poolfinaalidesse, kuid karistus rakendati uueks hooajaks ning meeskond langetati Prantsusmaa esiliigasse. Seitsmenda hooaja (2018/19) eel olid klubil tugevad rahalised probleemid ning klubi ähvardas pankrot, siiski suudeti leida lahendused ning saadi alustada teekonda esiliigas. Prantsusmaa esiliiga suudeti võita ja sellega pääseti järgnevaks hooajaks tagasi Prantsusmaa meistriliigasse, klubis jätkas juba kaheksandat (ja viimast) hooaega ka Ardo Kreek. Kohalikus meistriliigas heideldi koha eest play-offis, kuid Prantsusmaa karikavõistlustel suudeti jõuda välja final-fouri. Kevadel peatati võistlused koroonapandeemia tõttu ning kohti välja ei mängitud. Kreek oli kõigil kaheksal hooajal meeskonna üks põhimängijatest ning tegi rohkelt silmapaistvaid mänge. Ta tavapositsioon oli keskblokeerija, kuid üksikutes mängudes tuli tal olude sunnil täita ka diagonaalründaja rolli. Hooajaks 2020/21 vahetas ta Prantsusmaal klubi ning liitus meistriliigaklubiga Arago de Sete. Esimesel hooajal (2020/21) lõpetas meeskond Prantsusmaa meistrivõistluste põhiturniiri 9. kohal ning jäi esimesena play-offidest välja. Teisel hooajal (2021/22) jõuti Prantsusmaa karikavõistlustel poolfinaali. Prantsusmaa meistrivõistlustel lõpetati põhiturniir viiendana, kuid veerandfinaalseeria viiendas (otsustavas) mängus saadi tasavägises mängus 2:3 kaotus Narbonne Volleylt ning langeti konkurentsist. Kolmandal hooajal (2022/23) osaleti CEV Cupil, kus langeti välja 1/16 finaalis. Meeskond osaleb ka Prantsusmaa meistrivõistlustel. Kreek on meeskonna üks põhimängijatest. CEV Cup 2013/14 Pariisi Volleyga CEV Challenge Cup 2011/12 Varssavi Politechnikaga Balti liiga 2006/07 Selver Tallinnaga 2007/08 Selver Tallinnaga Riikide meistrivõistlused 2003/04 Eesti meistrivõistlused Sylvester Tallinnaga 2004/05 Eesti meistrivõistlused Sylvester Tallinnaga 2005/06 Eesti meistrivõistlused Sylvester Tallinnaga 2006/07 Eesti meistrivõistlused Selver Tallinnaga 2007/08 Eesti meistrivõistlused Selver Tallinnaga 2012/13 Prantsusmaa meistrivõistlused Pariisi Volleyga 2013/14 Prantsusmaa meistrivõistlused Pariisi Volleyga 2014/15 Prantsusmaa meistrivõistlused Pariisi Volleyga 2015/16 Prantsusmaa meistrivõistlused Pariisi Volleyga Välismaa esiliigad 2018/19 Prantsusmaa esiliiga Pariisi Volleyga Riikide karikavõistlused 2006/07 Eesti karikavõistlused Selver Tallinnaga 2007/08 Eesti karikavõistlused Selver Tallinnaga 2008/09 Eesti karikavõistlused Selver Tallinnaga 2013/14 Prantsusmaa superkarikas Pariisi Volleyga 2013/14 Prantsusmaa karikavõistlused Pariisi Volleyga 2014/15 Prantsusmaa superkarikas Pariisi Volleyga 2015/16 Prantsusmaa superkarikas Pariisi Volleyga 2016/17 Prantsusmaa superkarikas Pariisi Volleyga 2016 Euroopa Liiga 2021 Euroopa Liiga 2015 Euroopa Liiga parim keskblokeerija Hooaeg 2012/13 Eesti parim meesvõrkpallur. Hooaeg 2013/14 Eesti parim meesvõrkpallur. Ardo Kreegil on poeg ja tütar. Kreegi hobideks on autod. Õppis Audentese Spordikoolis.  Ardo Kreek – pildid, videod ja helifailid Wikimedia Commonsis Eesti Rahvusmeeskond 2004 Eesti Võrkpalli Liidu arhiiv (vaadatud 12.03.2023). Parimaks valitud Robert Täht: kogu meeskond oli turniiri MVP ERR Sport arhiiv, 03.07.2016. Enard: saadud kogemus on eriti oluline noorematele mängijatele ERR Sport, 21.06.2021. Selgus Eesti koondis mängudeks Austriaga, Kreek sai kapteniks ERR Sport arhiiv, 23.07.2015. Kapten Kreek: alates teisest geimist saime õigetele meestele pihta ERR Sport, 28.05.2021. Kas Pärnu meeskond tõugatakse Eesti võrkpallitroonilt? Pärnu Postimees arhiiv, 24.10.2003. Ardo Kreek Sporditulemused (vaadatud 07.04.2023). Kreek sai Rennes'i Volleyga lepingu Postimees Sport arhiiv, 29.12.2008. Eestlaste klubi Rennes'i Volley jõudis Prantsuse karika Final Four`i Postimees Sport arhiiv, 23.02.2009. Eestlaste klubi Rennes'i Volley karikafinaali ei pääsenud Postimees Sport arhiiv, 14.03.2009. Sten Esna: vaevalt, et Rennes’i Volley’s jätkan Postimees Sport arhiiv, 15.04.2009. Ardo Kreek siirdub mängima tugevasse Poola klubisse Postimees Sport arhiiv, 08.09.2009. Venno tõusis Meistrite liiga resultatiivseimaks mängijaks Postimees Sport arhiiv, 11.12.2009. Aitab pingi nühkimisest: Kreek lahkub Poola tippmeeskonnast Postimees arhiiv, 22.12.2009. Kreek ja Jadar lõpetasid põhiturniiri kaotusega Postimees Sport arhiiv, 21.03.2010. Kreegi koduklubi säilitas koha Poola kõrgliigas Postimees Sport arhiiv, 03.05.2010. Ardo Kreegi klubi sunniti meistriliiga kohast loobuma Postimees arhiiv, 29.05.2010. Kreek jätkab Poolas, Toobal Pere Leivas 17.06.2010. Kreegi klubi mängib Poolas 5. koha peale Postimees Sport arhiiv, 28.03.2011. Ardo Kreek jäi dramaatilisel moel eurokarikata Postimees Sport arhiiv, 31.03.2012. Ardo Kreek liitus Prantsusmaa võrkpalli eelmise kümnendi valitsejaga Postimees Sport arhiiv, 10.05.2012. Ardo Kreek pälvis Prantsusmaa meistrivõistluste hõbemedali ERR Sport arhiiv, 05.05.2013. Ardo Kreek ja Pariisi Volley kukkusid CEV Cupi ERR Sport arhiiv, 19.12.2013. Ardo Kreek tuli Euroopa karikavõitjaks ERR Sport arhiiv, 29.03.2014. Kreek tegi finaalmängus võimsa esituse, aga Pariis kaotas ERR Sport arhiiv, 09.05.2014. Kreegi klubi lõpetas meistrite liiga kaotusega ERR Sport arhiiv, 27.01.2015. Kreek ja Pariisi Volley kaotasid pingelise finaalmängu ERR Sport arhiiv, 10.05.2015. Kreegi koduklubi võõrustab Meistrite liigas Venno tööandjat ERR Sport arhiiv, 26.01.2016. Hõbedase seeria lõpetanud Ardo Kreek tuli viimaks Prantsusmaa meistriks ERR Sport arhiiv, 07.05.2016. Pariisi Volley lõpetas Meistrite liiga võidukalt, Kreegilt 15 punkti ERR Sport arhiiv, 02.03.2017. Ardo Kreek oli Prantsusmaal põhiturniiri resultatiivseim keskblokeerija ERR Sport arhiiv, 03.04.2017. Skandaali sattunud Ardo Kreegi koduklubi sai ikkagi oma tahtmise ERR Sport arhiiv, 27.03.2018. Tammemaa ja Maaseik juhivad finaalseeriat, Ennok naaseb Šveitsist hõbedaga ERR Sport, 26.04.2018. Kreek ei pruugi Pariisis seitsmendat hooaega alustada: esiliigasse langemine oli minu jaoks suur pauk Võrkpall24, 16.08.2018. Ardo Kreek teatas rõõmusõnumist: praeguse seisuga on Pariisi Volley’s kõik taas hästi Võrkpall24, 08.09.2018. Ardo Kreek ja Pariisi Volley kerkisid uueks hooajaks Prantsusmaa kõrgliigasse! Võrkpall24, 05.05.2019. Nädal piiri taga: Kreekas säranud Miilenilt 29 punkti ERR Sport, 09.03.2020. Ardo Kreek debüüdist diagonaalründajana: uus amet oli huvitav ERR Sport arhiiv, 12.11.2012. Kaasmängija vigastus sunnib Ardo Kreeki positsiooni vahetama ERR Sport arhiiv, 27.01.2015. Adieu, Paris! Ardo Kreek on vahetamas kaheksa aasta järel klubi Võrkpall24, 20.03.2020. Nädal piiri taga: Treial pääses finaali, Aganits võitleb hõbeda nimel ERR Sport, 05.04.2021. Kibbermanni koduklubi pääses Prantsusmaa karikavõistlustel finaali ERR Sport, 02.04.2022. Võrkpallurid välismaal: Venno, Raadik ja Pupart tulid medalitele ERR Sport, 25.04.2022. Slovenia win European League title! CEV archive, 14.08.2015. Aasta parimad võrkpallurid on Ennok ja Kreek ERR Sport arhiiv, 14.12.2014. Märt Roosna (9. oktoober 2015). "Autosõber Ardo Kreek hankis suvel uhke kabrioleti ja 300-eurose Volkswagen Golfi" (Tasuline artikkel, väljavõttega). Eesti Päevaleht. Vaadatud 12. oktoobril 2015. Ardo Kreek Mängija profiil CEV kodulehel Ardo Kreek 2021 koondis Eesti Võrkpalli Liidu kodulehel Ardo Kreek Arago de Sete kodulehel Kreek, Ardo ESBL biograafia Ardo Kreek Volleybox